11. ฐานะการเงินและผลการดำเนินการ

งบการเงินได้รับการตรวจสอบจากบริษัท เคพีเอ็มจี ภูมิไชย สอบบัญชี จำกัด
ซึ่งได้แสดงความเห็นอย่างไม่มีเงื่อนไข

11.1.1 อัตราส่วนสภาพคล่อง (Liquidity Ratio)

  --------------------------- ------------- ------- ------ ---------------------- ------- ------- -------
                              งบการเงินรวม                  งบการเงินเฉพาะของบริษัท                   

                              2553          2552    2551                          2553    2552    2551

  อัตราส่วนสภาพคล่อง (เท่า)       1.7           1.8     1.8                           1.6     1.8     1.8

  อัตราส่วนสภาพคล่องหมุนเร็ว (เท่า) 0.8           0.8     0.7                           0.7     0.8     0.7

  อัตราส่วนสภาพคล่องกระแสเงินสด   0.4           0.4     0.2                           0.4     0.4     0.2
  (เท่า)                                                                                           

  อัตราส่วนหมุนเวียนลูกหนี้การค้า     18.2          16.9    18.3                          17.9    16.9    17.5
  (เท่า)                                                                                           

  ระยะเก็บหนี้เฉลี่ย (วัน)          19.8          21.3    19.7                          20.1    21.3    20.5

  อัตราส่วนหมุนเวียนสินค้าคงเหลือ    34.7          35.8    31.9                          36.1    36.8    34.1
  (เท่า)                                                                                           

  ระยะเวลาขายสินค้าเฉลี่ย (วัน)    10.4          10.1    11.3                          10.0    9.8     10.5

  อัตราส่วนหมุนเวียนเจ้าหนี้ (เท่า)   12.0          12.8    14.0                          12.0    12.7    13.9

  ระยะเวลาชำระหนี้ (วัน)         30.0          28.2    25.7                          30.1    28.4    26.0

  Cash Cycle (วัน)             0.1           3.2     5.2                           (0.1)   2.7     5.1
  --------------------------- ------------- ------- ------ ---------------------- ------- ------- -------

11.1.2 อัตราส่วนแสดงความสามารถในการหากำไร (Profitability Ratio)

  ------------------------- ------------- ------- --------- ---------------------- ------- -------
                            งบการเงินรวม                     งบการเงินเฉพาะของบริษัท           

                            2553          2552    2551      2553                   2552    2551

  อัตรากำไรขั้นต้น (%)          23.5          24.5    24.1      23.2                   24.3    23.9

  อัตรากำไรจากการดำเนินการ    2.0           1.6     0.3       1.9                    1.6     0.3
  (%)                                                                                      

  อัตรากำไรอื่น (%)            0.9           0.8     0.8       0.8                    0.7     0.8

  อัตราส่วนเงินสดต่อการทำกำไร   302.6         370.8   1,125.1   307.4                  356.0   866.0
  (%)                                                                                      

  อัตรากำไรสุทธิ (%)           2.1           1.8     0.7       1.9                    1.7     0.7

  อัตราผลตอบแทนผู้ถือหุ้น (%)     4.7           5.5     2.2       4.4                    5.4     2.3
  ------------------------- ------------- ------- --------- ---------------------- ------- -------

11.1.3 อัตราส่วนแสดงประสิทธิภาพในการดำเนินงาน (Efficiency Ratio)

  ------------------------------ ------------- ------- ------ ---------------------- ------- -------
                                 งบการเงินรวม                  งบการเงินเฉพาะของบริษัท           

                                 2553          2552    2551   2553                   2552    2551

  อัตราผลตอบแทนจากสินทรัพย์ (%)      3.4           3.6     1.5    3.2                    3.5     1.5

  อัตราผลตอบแทนจากสินทรัพย์ถาวร(%)   6.3           10.0    3.8    5.9                    10.1    4.0

  อัตราการหมุนของสินทรัพย์ (เท่า)      1.6           2.0     2.1    1.7                    2.1     2.1
  ------------------------------ ------------- ------- ------ ---------------------- ------- -------

11.1.4 อัตราส่วนวิเคราะห์นโยบายการเงิน (Financial Policy Ratio)

  ---------------------------------- ------------- ------- ------- ---------------------- ------- -------
                                     งบการเงินรวม                   งบการเงินเฉพาะของบริษัท           

                                     2553          2552    2551    2553                   2552    2551

  อัตราส่วนหนี้สินต่อส่วนของผู้ถือหุ้น (เท่า)     0.4           0.5     0.5     0.4                    0.5     0.5

  อัตราส่วนความสามารถในการชำระดอกเบี้ย   *             *       *       *                      *       *
  (เท่า)                                                                                           

  อัตราส่วนความสามารถชำระภาระผูกพัน      4.0           2.2     2.8     3.9                    2.1     2.7
  (เท่า)                                                                                           

  อัตราการจ่ายปันผล (%)                 71.0          150.4   142.7   77.8                   158.3   143.0
  ---------------------------------- ------------- ------- ------- ---------------------- ------- -------

* ไม่มีภาระดอกเบี้ยจ่าย

11.2 คำอธิบายและวิเคราะห์ฐานะการเงิน

ส่วนประกอบของสินทรัพย์และโครงสร้างเงินทุน

ทรัพย์สินของบริษัทฯที่แสดงในงบการเงินรวม ส่วนใหญ่ประกอบด้วย สินทรัพย์ถาวรซึ่งได้แก่ ที่ดิน,
อาคาร, เครื่องจักรและอุปกรณ์ (ร้อยละ 54 ของสินทรัพย์ทั้งหมด), สินค้าคงเหลือ (ร้อยละ
18), เงินสด เงินฝากธนาคาร และการลงทุนระยะสั้น (ร้อยละ 11), ลูกหนี้การค้า (ร้อยละ 9)
และสินทรัพย์อื่นๆ (ร้อยละ8)

สัดส่วนหนี้สินต่อส่วนของผู้ถือหุ้นอยู่ในสัดส่วนประมาณ 1 ต่อ 2.8
ซึ่งแสดงให้เห็นเสถียรภาพฐานะการเงินของบริษัทฯ ร้อยละ 25
ของหนี้สินรวมเป็นเงินค่ามัดจำขวดลังจากลูกค้า, เจ้าหนี้การค้าและเจ้าหนี้อื่นๆ ร้อยละ 53
ค่าใช้จ่ายและภาษีเงินได้ค้างจ่าย ร้อยละ 14, หนี้สินอื่นๆ ร้อยละ 8
โครงสร้างของส่วนของผู้ถือหุ้นที่สำคัญประกอบด้วยทุนจดทะเบียนที่ได้รับการชำระแล้ว 266 ล้านบาท
ส่วนเกินมูลค่าหุ้น 1,342 ล้านบาท ส่วนเกินทุนจากการตีราคาที่ดิน 3,656 ล้านบาทและกำไรสะสม
4,733 ล้านบาท

ผลการดำเนินงาน

กำไรสุทธิประจำปี 2553 ในงบการเงินรวมของบริษัทฯจำนวน 467.9 ล้านบาท เพิ่มขึ้น 114.3
ล้านบาทจากกำไรสุทธิในปีก่อน โดยมีสาเหตุหลักจากยอดขายที่เพิ่มขึ้น ส่งผลให้กำไรขั้นต้นเพิ่มขึ้น
337.8 ล้านบาท ในขณะที่ค่าใช้จ่ายในการขายและค่าใช้จ่ายในการบริหารเพิ่มขึ้น 198.0 ล้านบาท
จากค่าใช้จ่ายพนักงาน และราคาน้ำมันดีเซลที่ปรับเพิ่มขึ้น
โดยบริษัทฯยังคงดำเนินมาตรการการบริหารต้นทุนการผลิตและค่าใช้จ่ายในการขายและค่าใช้จ่ายในการบริหารอย่างมีประสิทธิภาพ

รายได้สุทธิจากการขาย สำหรับปี 2553 จำนวน 21,976.7 ล้านบาท เพิ่มขึ้น 2,282.3 ล้านบาท
หรือร้อยละ 11.6
มาจากการจัดกิจกรรมส่งเสริมการขายและการออกผลิตภัณฑ์ในบรรจุภัณฑ์ขนาดใหม่ๆ
เพื่อเน้นความคุ้มค่า และมีปัจจัยบวกจากอากาศร้อนที่นาน อย่างไรก็ตาม
ความท้าทายจากพฤติกรรมของผู้บริโภคที่มองหาเครื่องดื่มทางเลือกใหม่ๆ รวมทั้งน้ำผลไม้
Functional Drinks และคู่แข่งรายใหม่ที่เข้ามาในตลาดมากขึ้น บริษัทฯ ได้เพิ่มผลิตภัณฑ์ใหม่ ๆ
ปรับเปลี่ยนบรรจุภัณฑ์เพื่อให้ตรงตามความต้องการของผู้บริโภค
รวมถึงการจัดรายการส่งเสริมการขายและการโฆษณาให้เข้าถึงผู้บริโภคมากที่สุด ในปีที่ผ่านมา
บริษัทฯ ได้ออกผลิตภัณฑ์เครื่องดื่มน้ำอัดลมรสชาติใหม่ ได้แก่ เป๊ปซี่ เชียร์ มิรินด้า ออเรนจ์บาบาน่า
ขนาดบรรจุภัณฑ์ที่ออกในปี 2552 เพื่อดึงดูดใจลูกค้าที่มองหาความคุ้มค่าเงิน ได้แก่ ขนาด 460
ม.ล. 480 ม.ล. 1.2 ลิตร และ 1.5 ลิตร
ได้รับการตอบสนองจากผู้บริโภคอย่างดีต่อเนื่องมาตลอดปี 2553
บริษัทฯได้มีการสนับสนุนด้วยการโฆษณาและส่งเสริมการขายในช่องทางต่าง ๆ
ประกอบด้วยการโฆษณาทางสื่อโทรทัศน์ หนังสือพิมพ์ ป้ายโฆษณา และโปสเตอร์โฆษณา
การจัดรายการส่งเสริมการขายต่างๆ เช่นแจกรางวัล หรือการให้ส่วนลดพิเศษกับร้านค้า เป็นต้น

  รายได้อื่น สำหรับปี 2553 จำนวน 147.8 ล้านบาท เพิ่มขึ้น 49.8 ล้านบาท หรือร้อยละ 50.7

ต้นทุนขาย สำหรับปี 2553 จำนวน 16,813.9 ล้านบาท เพิ่มขึ้น 1,944.5 ล้านบาท หรือร้อยละ
13.1 แปรผันไปตามปริมาณยอดขายและการเติบโตของแต่ละผลิตภัณฑ์ที่เพิ่มขึ้น และ
มีปัจจัยลบจากราคาน้ำมันเชื้อเพลิงที่ขยับเพิ่มขึ้น
บริษัทฯยังคงดำเนินมาตรการในการบริหารต้นทุนการผลิตอย่างมีประสิทธิภาพ
มีการปรับปรุงอัตรากำลังพลและเพิ่มประสิทธิภาพในสายการผลิต
และการปรับเปลี่ยนวิธีการบรรจุหีบห่อบรรจุภัณฑ์เพื่อลดต้นทุน
แต่คงคุณภาพและเสริมภาพลักษณ์ของผลิตภัณฑ์

ค่าใช้จ่ายในการขายและค่าใช้จ่ายในการบริหาร สำหรับปี 2553 จำนวน 4,593.4 ล้านบาท
เพิ่มขึ้นจำนวน 198.0 ล้านบาท มีสาเหตุหลักจากค่าใช้จ่ายพนักงานเพิ่มขึ้น
จากการปรับอัตราประจำปี การขึ้นค่าแรงขึ้นต่ำ และสวัสดิการของพนักงาน
และราคาน้ำมันดีเซลที่เพิ่มขึ้น
ทั้งนี้บริษัทฯยังคงมาตรการควบคุมและบริหารค่าใช้จ่ายอย่างมีประสิทธิภาพ
มีการปรับปรุงระบบการขนส่งกระจายสินค้ารวมทั้งการปรับสายขายให้เหมาะสมกับพื้นที่การขายและบริการ
การควบคุมการใช้น้ำมันเชื้อเพลิง

น้ำ ไฟฟ้า และสาธารณูปโภคอื่น ๆ ที่เข้มงวด และค่าใช้จ่ายการขายและบริหารอื่นๆ
รวมถึงการใช้จ่ายในด้านการตลาดและส่งเสริมการขายอย่างมีประสิทธิภาพ
ด้วยความพยายามดังกล่าว บริษัทฯ สามารถลดผลกระทบจากค่าใช้จ่ายที่เพิ่มขึ้นได้บางส่วน

ส่วนแบ่งกำไรจากเงินลงทุนในบริษัทร่วม (สุทธิจากภาษีเงินได้) สำหรับปี 2553 จำนวน 52.0
ล้านบาท ลดลง 10.0 ล้านบาท หรือร้อยละ 16.1

ภาษีเงินได้ สำหรับปี 2553 จำนวน 175.4 ล้านบาท เพิ่มขึ้นจำนวน 55.0 ล้านบาท หรือร้อยละ
45.7 เพิ่มขึ้นแปรผันตามกำไรก่อนภาษีเงินได้ที่เพิ่มขึ้น มาตรการลดภาษีเงินได้ที่ประกาศในปี 2551
โดยกำหนดอัตราภาษีเงินได้ 25% สำหรับกำไร 300 ล้านบาทแรก มีผลบังคับใช้เริ่มในปี 2551
และสิ้นสุดในปี 2553

บริษัทฯ
ได้ดำเนินการทุกวิถีทางเพื่อลดผลกระทบจากปัจจัยลบซึ่งมีผลต่อการทำกำไรด้วยการดำเนินมาตรการเพื่อตัดลดค่าใช้จ่ายและเพิ่มประสิทธิภาพการดำเนินงานให้มากขึ้น
และผลักดันยอดขายผลิตภัณฑ์และบรรจุภัณฑ์ชนิดที่มีกำไรสูงทั้งในกลุ่มเครื่องดื่มอัดลมและเครื่องดื่มไม่อัดลม
ผลการดำเนินงานที่ดีขึ้น ทำให้บริษัทฯมีกำไรต่อหุ้นขั้นพื้นฐานสำหรับปี 2553 เป็นจำนวน 1.76 บาท
หรือเพิ่มขึ้น 0.43 บาทจากปีก่อนหน้านี้

ฐานะการเงินตามที่ปรากฏในงบดุลรวมของบริษัทฯ ณ วันที่ 31 ธันวาคม 2553
ประกอบด้วยสินทรัพย์รวมทั้งสิ้น 13,647.7 ล้านบาท โดยมีเงินสด, เงินฝากธนาคาร,
และเงินลงทุนระยะสั้นจำนวนรวมทั้งสิ้น 1,446.7 ล้านบาท
ซึ่งเป็นเงินหมุนเวียนที่เหลือจากการดำเนินงานและการลงทุนในสินทรัพย์ถาวรและโครงการต่าง ๆ
ที่จำเป็นในการประกอบธุรกิจ ลูกหนี้การค้าจำนวน 1,207.8 ล้านบาท เพิ่มขึ้น 37.5
ล้านบาทจากปีก่อน เนื่องจากรายได้จากยอดขายเพิ่มขึ้นในไตรมาสที่ผ่านมา สินค้าคงคลังจำนวน
2,413.4 ล้านบาท เพิ่มขึ้น 22.1 ล้านบาท ที่ดิน อาคาร และอุปกรณ์ จำนวน 7,426.5 ล้านบาท
เพิ่มขึ้น 3,888.6 ล้านบาท มีสาเหตุหลักจากการปรับปรุงมูลค่าที่ดินในงบการเงินเพิ่มขึ้นสุทธิ
3,636.2 ล้านบาท จากการประเมินราคาที่ดินตามวิธีมูลค่าต้นทุนทดแทนคงเหลือสุทธิ
มีการเพิ่มขึ้นของอาคารและอุปกรณ์เป็นจำนวน 949.1 ล้านบาท
และการตัดค่าเสื่อมราคาประจำปีเป็นจำนวน 693.2ล้านบาท
บริษัทฯมีการควบคุมการลงทุนด้านสินทรัพย์อย่างเข้มงวด หนี้สินรวมจำนวน 3,642.1 ล้านบาท
เพิ่มขึ้น 259.1 ล้านบาทจากปีก่อน เกิดจากการเพิ่มขึ้นของเจ้าหนี้การค้าจำนวน 231.7 ล้านบาท
สอดคล้องกับรายได้จากการขายในไตรมาสที่ผ่านมา ค่าใช้จ่ายค้างจ่ายเพิ่มขึ้น 84.3
ล้านบาทจากสวัสดิการพนักงานและค่าใช้จ่ายการตลาดค้างจ่ายเพิ่มขึ้น
ภาษีเงินได้นิติบุคคลค้างจ่ายลดลง 36.0 ล้านบาท
สอดคล้องกับกำไรก่อนหักภาษีเงินได้ครึ่งหลังของปี 2553 ต่ำกว่าปี 2552 และหนี้สินอื่น
จากสำรองเกษียณอายุของพนักงาน ส่วนของผู้ถือหุ้นจำนวน 13,647.7 ล้านบาท เพิ่มขึ้น 3,876.7
ภึลจา
จใ0000000000000000000000000000000000000000000000000000000000000000000000ล้านบาท
สาเหตุหลักเพิ่มขึ้นส่วนเกินทุนจากการตีราคาที่ดินจำนวน 3,655.7 ล้านบาท และกำไรสุทธิสำหรับปี
2553 จำนวน 467.9 ล้านบาท หลังหักเงินปันผลจ่ายสำหรับปี 2552 จำนวน 530.6 ล้านบาท

รายจ่ายในกิจกรรมลงทุนซึ่งแสดงไว้ในงบกระแสเงินสด มีรายการสำคัญ ๆ
ประกอบด้วยรายจ่ายเพื่อซื้อสินทรัพย์ถาวร จำนวน 951.2 ล้านบาท
รายจ่ายดังกล่าวส่วนใหญ่เป็นการซื้อเครื่องจักรและอุปกรณ์ในการผลิต ยานพาหนะ
ค่าใช้จ่ายในการซ่อมบำรุง การขยายโรงงานและสาขา
ตลอดจนการลงทุนเครื่องมือทางการตลาดเพื่อส่งเสริมการขายและจัดจำหน่าย

11.3 ค่าตอบแทนผู้สอบบัญชี

11.3.1 ค่าสอบบัญชี ประจำปี 2553

-   บริษัท เสริมสุข จำกัด (มหาชน) 1,270,000 บาท

-   บริษัท เสริมสุข เบเวอร์เรจ จำกัด 590,000 บาท

-   บริษัท เสริมสุข โฮลดิ้งส์ จำกัด 140,000 บาท

11.3.2 ค่าบริการอื่น

  - ไม่มี –

[]

[]

[]

[]

[]

[]

[]